Държавен вестник, бр. 105, 2023 г., стр. 15

БРОЙ  105	
Д Ъ Р Ж А В Е Н  В Е С Т Н И К 	
СТР.  15  
§ 57. В чл. 112а се правят следните изме-
нения:
1. В ал. 1 думите „не издаде опростен 
придружителен документ“ се заменят с „не 
регистрира електронен опростен администра-
тивен документ в нарушение на чл. 91в, ал. 1“, 
а думите „с глоба, съответно“ се заличават.
2. В ал. 2 думите „глобата/санкцията“ се 
заменят със „санкцията“.
3. Алинея 3 се изменя така:
„(3) Който изпраща, получава, държи или 
превозва акцизни стоки в нарушение на чл. 91в, 
ал. 1 – 6, се наказва с имуществена санкция 
в размер от 2000 до 6000 лв. При повторно 
нарушение имуществената санкция е в размер 
от 4000 до 8000 лв.“
4. Алинея 4 се изменя така:
„(4) Физическо лице, което изпраща, пре-
нася или превозва за друга държава членка 
тютюневи изделия или алкохолни напитки в 
нарушение на ограниченията в чл. 91в, ал. 7, 
се наказва с глоба в размер от 1000 до 4000 лв., 
а при повторно нарушение – с глоба в размер 
от 3000 до 6000 лв.“
§ 58. В чл. 114а, ал. 1 думите „Лице, което 
разтовари на място, различно от посоченото 
в“ се заменят с „Лице, което наруши“.
§ 59. В чл. 126, ал. 3, т. 1 след думите „дек­
ларирана“ се добавя „писмено“.
§ 60. В чл. 126б, ал. 1 числото „118“ и за-
петаята след него се заличават.
Преходни и заключителни разпоредби
§ 61. (1) Лицата, които произвеждат нагре-
ваеми изделия със съдържание, различно от 
тютюн, в случай че в едномесечен срок от 
влизането в сила на този закон подадат заяв-
ление за издаване на лиценз за управление на 
данъчен склад, може да продължат дейността 
си по реда на Закона за акцизите и данъч-
ните складове до произнасяне на директора 
на Агенция „Митници“, но не по-късно от 
31 март 2024 г., при спазване на разпоредби-
те относно задълженията на лицензираните 
складодържатели.
(2) До 31 март 2024 г. нагреваеми изделия 
със съдържание, различно от тютюн, може 
да бъдат освобождавани за потребление по 
смисъла на чл. 20, ал. 2 без поставен бандерол 
върху потребителската опаковка от:
1. лицата по ал. 1;
2. лицензираните складодържатели, на 
които в обхвата на лиценза за управление 
на данъчен склад са включени и нагреваеми 
изделия със съдържание, различно от тютюн;
3. лицата, които внасят на територията на 
страната нагреваеми изделия със съдържание, 
различно от тютюн;
4. лицата, които въвеждат на територията 
на страната нагреваеми изделия със съдър-
жание, различно от тютюн.
(3) Лицата, които притежават валидно 
разрешение за търговия с тютюневи изделия 
и които продават, съхраняват и предлагат на-
греваеми изделия със съдържание, различно 
от тютюн, може да продължат дейността си, 
при условие че подадат опис за наличните 
към 31 декември 2023 г. в съответния обект 
нагреваеми изделия със съдържание, различно 
от тютюн. Описът се подава в срок до 31 яну-
ари 2024 г. до директора на териториалната 
дирекция по местонахождение на съответния 
обект.
(4) Лицата по ал. 3 може да реализират в 
търговската мрежа наличните към 31 март 
2024 г. нагреваеми изделия със съдържание, 
различно от тютюн, без поставен бандерол в 
срок до 30 юни 2024 г.
(5) След 30 юни 2024 г. нагреваемите из-
делия със съдържание, различно от тютюн, 
следва да са с поставен бандерол върху по-
требителската опаковка.“
§ 62. Лицата, подали искания за издаване 
на лиценз за управление на данъчен склад в 
срока по § 6в, ал. 4, по които няма произна-
сяне на директора на Агенция „Митници“, 
може да продължат дейността си като лицен-
зиран складодържател от датата на влизане 
в сила на този закон. В тези случаи лицата 
продължават дейността си до произнасяне 
на директора на Агенция „Митници“, но не 
по-късно от 31 март 2024 г., при спазване на 
разпоредбите относно задълженията на ли-
цензираните складодържатели.
§ 63. В Закона за виното и спиртните 
напитки (обн., ДВ, бр. 45 от 2012 г.; изм., 
бр. 15 от 2013 г., бр. 26 от 2014 г., бр. 14 и 61 
от 2015 г., бр. 9 и 58 от 2017 г., бр. 17, 77 и 98 
от 2018 г., бр. 51 от 2020 г., бр. 102 от 2022 г. 
и бр. 102 от 2023 г.) в чл. 117 се правят след-
ните изменения:
1. В ал. 2, т. 2 думите „член 76а“ се заменят 
с „член 76ж, ал. 3“.
2. Алинея 3 се изменя така:
„(3) Превозът на вино, освободено за 
потребление на територията на друга дър-
жава – членка на Европейския съюз, до 
територията на страната, се осъществява с 
документа по чл. 76з, ал. 1 от Закона за ак-
цизите и данъчните складове.“
§ 64. Законът влиза в сила от 1 януари 
2024 г., с изключение на:
1. параграфи 14, 20 и 23, които влизат в 
сила три дни след обнародването му в „Дър-
жавен вестник“;
2. параграфи 21 и 40, които влизат в сила 
от 1 април 2024 г.
Законът е приет от 49-ото Народно събра-
ние на 7 декември 2023 г. и е подпечатан с 
официалния печат на Народното събрание.
Председател на Народното събрание:  
Росен Желязков
8764